શહેરની મધ્યેથી પસાર થતી અમદાવાદ-બોટાદ મીટરગેજ લાઇનનું બ્રોડગેજમાં રૂપાંતર થયા બાદ ટ્રેનોની સંખ્યા અને ફિક્વન્સીમાં વધારો થવાનો છે જેને કારણે તમામ રેલવે ફાટકને કાયમી બંધ કરવાની દિશામાં આયોજન કરાયું હતું. પરંતુ ફાટકો બંધ કરાય તો શહેરનો ટ્રાફિક બે ભાગમાં વહેંચાઇ જાય અને હજારો વાહનચાલકો પારાવાર મુશ્કેલીમાં ન મુકાઇ જાય તે માટે મ્યુનિસિપલ કોર્પોરેશન અને રેલવે તંત્ર વચ્ચે સતત વિચારવિમર્શ બાદ સંયુક્ત આયોજન કરવામાં આવ્યું છે.